ระเบียบกรมพัฒนาธุรกิจการค้าระเบียบกรมพัฒนาธุรกิจการค้าว่าด้วยเงินวางประกันค่าใช้จ่ายในการตรวจการงานของบริษัทจำกัดพ.ศ.๒๕๔๗ โดยที่เป็นการสมควรปรับปรุงระเบียบกรมทะเบียนการค้าว่าด้วยเงินวางประกันค่าใช้จ่ายในการตรวจการงานของบริษัทจำกัดพ.ศ. ๒๕๔๑ให้เหมาะสมกับสภาวะการณ์ในปัจจุบันและให้สอดคล้องกับการแบ่งส่วนราชการกรมพัฒนาธุรกิจการค้าเพื่อให้การเรียกเก็บและการใช้จ่ายเงินวางประกันค่าใช้จ่ายในการตรวจการงานของบริษัทจำกัดที่ผู้ถือหุ้นได้วางไว้ตามประมวลกฎหมายแพ่งและพาณิชย์มาตรา ๑๒๑๕ เป็นไปด้วยความเรียบร้อย อธิบดีกรมพัฒนาธุรกิจการค้าจึงกำหนดระเบียบปฏิบัติเกี่ยวกับเงินวางประกันค่าใช้จ่ายในการตรวจการงานของบริษัทจำกัดไว้ดังต่อไปนี้ข้อ ๑ระเบียบนี้เรียกว่า ระเบียบกรมพัฒนาธุรกิจการค้าว่าด้วยเงินวางประกันค่าใช้จ่ายในการตรวจการงานของบริษัทจำกัด พ.ศ.๒๕๔๗ข้อ ๒[๑] ระเบียบนี้ให้ใช้บังคับตั้งแต่วันที่ ๑๙สิงหาคม ๒๕๔๗ เป็นต้นไปข้อ ๓ให้ยกเลิกระเบียบกรมทะเบียนการค้าว่าด้วยเงินวางประกันค่าใช้จ่ายในการตรวจการงานของบริษัทจำกัด พ.ศ.๒๕๔๑ ลงวันที่ ๑๓ มกราคม ๒๕๔๑บรรดาคำสั่ง ประกาศและระเบียบอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔เมื่อรัฐมนตรีหรือผู้ที่ได้รับมอบหมายแต่งตั้งข้าราชการกรมพัฒนาธุรกิจการค้าเป็นคณะผู้ตรวจการงานของบริษัทจำกัดให้คณะผู้ตรวจการงานเป็นผู้พิจารณากำหนดจำนวนเงินวางประกันค่าใช้จ่ายในการตรวจการงานของบริษัทจำกัดโดยกำหนดตามจำนวนรอบปีบัญชีของบริษัทจำกัดที่จะต้องตรวจสอบรอบปีบัญชีละ ๓๐,๐๐๐ บาทข้อ ๕เมื่อคณะผู้ตรวจการงานกำหนดจำนวนเงินวางประกันค่าใช้จ่ายในการตรวจการงานของบริษัทจำกัดตามข้อ๔ แล้ว ให้คณะผู้ตรวจการงานจัดทำเรื่องเสนอรัฐมนตรีหรือผู้ที่ได้รับมอบหมายเพื่อมีหนังสือแจ้งให้ผู้ร้องขอนำเงินประกันค่าใช้จ่ายดังกล่าวมาวางไว้ ณ กองคลังให้แล้วเสร็จก่อนแล้วจึงดำเนินการตรวจการงานของบริษัทจำกัดข้อ ๖หากคณะผู้ตรวจการงานเห็นว่าการกำหนดจำนวนเงินวางประกันค่าใช้จ่ายในการตรวจการงานของบริษัทจำกัดตามจำนวนรอบปีบัญชีของบริษัทจำกัดที่จะต้องตรวจสอบตามข้อ ๔ อาจไม่เพียงพอหรือเงินวางประกันค่าใช้จ่ายในการตรวจการงานของบริษัทจำกัดที่ผู้ร้องขอนำมาวางไว้แล้วไม่เพียงพอให้คณะผู้ตรวจการงานกำหนดจำนวนเงินวางประกันค่าใช้จ่ายเพิ่มเติมตามที่เห็นสมควรและขออนุมัติอธิบดีเป็นกรณีๆไปการกำหนดจำนวนเงินวางประกันค่าใช้จ่ายเพิ่มเติมตามความในวรรคหนึ่งให้สามารถกระทำได้ทั้งก่อนและหลังการเข้าตรวจการงานของบริษัทจำกัดให้นำความในข้อ ๕มาใช้บังคับกับกรณีที่คณะผู้ตรวจการงานกำหนดจำนวนเงินวางประกันค่าใช้จ่ายเพิ่มเติมด้วยโดยอนุโลมเว้นแต่การกำหนดจำนวนเงินวางประกันค่าใช้จ่ายเพิ่มเติมได้กำหนดขึ้นภายหลังการเข้าตรวจการงานของบริษัทจำกัดแล้วให้ผู้ร้องขอนำเงินประกันค่าใช้จ่ายดังกล่าวมาวางไว้ ณกองคลังในระหว่างการตรวจการงานของบริษัทจำกัดนั้นข้อ ๗เมื่อกองคลังได้รับเงินวางประกันค่าใช้จ่ายที่ผู้ร้องขอนำมาวางไว้ตามข้อ ๕ หรือข้อ๖ แล้วให้จัดส่งสำเนาใบเสร็จรับเงินให้คณะผู้ตรวจการงาน ๑ ฉบับข้อ ๘ค่าใช้จ่ายในการตรวจการงานของบริษัทจำกัด ได้แก่(๑) ค่าตรวจการงานของบริษัทจำกัด(๒) ค่าตอบแทนการปฏิบัติงานนอกเวลาราชการ(๓) ค่าเบี้ยเลี้ยงเดินทาง(๔) ค่าเช่าที่พัก(๕) ค่าพาหนะ รวมถึงค่าเช่ายานพาหนะค่าเชื้อเพลิง หรือพลังงานสำหรับยานพาหนะ ค่าระวางบรรทุก ค่าจ้างคนหาบหาม และอื่นๆทำนองเดียวกัน(๖) ค่าใช้จ่ายอื่นที่จำเป็นต้องจ่ายเนื่องในการตรวจการงานของบริษัทจำกัดข้อ ๙ค่าตรวจการงานของบริษัทจำกัด ให้เรียกเก็บตามขนาดและปริมาณงานที่ตรวจสอบโดยให้คณะผู้ตรวจการงานเป็นผู้พิจารณากำหนดการกำหนดค่าตรวจการงานของบริษัทจำกัดให้คำนวณจากระยะเวลาการตรวจสอบคูณด้วยจำนวนสองเท่าของอัตราเงินเดือนของเจ้าหน้าที่ที่ปฏิบัติงานข้อ ๑๐ค่าตอบแทนการปฏิบัติงานนอกเวลาราชการ ให้เรียกเก็บเป็นจำนวนสองเท่าของอัตราตามที่กระทรวงการคลังกำหนดข้อ ๑๑ค่าเบี้ยเลี้ยงเดินทางให้เรียกเก็บเป็นจำนวนสองเท่าของอัตราตามที่กระทรวงการคลังกำหนดข้อ ๑๒ค่าเช่าที่พัก ค่าพาหนะและค่าใช้จ่ายอื่นที่จำเป็นต้องจ่ายเนื่องในการตรวจการงานของบริษัทจำกัดให้เรียกเก็บตามที่จ่ายจริง ยกเว้นค่าพาหนะที่ใช้ยานพาหนะของส่วนราชการให้เรียกเก็บตามระยะทางที่ใช้ยานพาหนะกิโลเมตรละ ๕.๐๐ บาทข้อ ๑๓เมื่อคณะผู้ตรวจการงานดำเนินการตรวจการงานของบริษัทจำกัดแล้วเสร็จให้รายงานผลการตรวจการงานและจัดทำเรื่องเสนอรัฐมนตรีหรือผู้ที่ได้รับมอบหมายเพื่อดำเนินการดังนี้(๑) กรณีที่ค่าใช้จ่ายมีจำนวนน้อยกว่าเงินวางประกันค่าใช้จ่ายให้แจ้งผู้ร้องขอมารับเงินวางประกันค่าใช้จ่ายคืนพร้อมกับการแจ้งผลการตรวจการงานให้บริษัทจำกัดที่เข้าตรวจและผู้ร้องขอทราบ(๒) กรณีที่ค่าใช้จ่ายมีจำนวนมากกว่าเงินวางประกันค่าใช้จ่ายให้แจ้งผู้ร้องขอให้ชำระเงินเพิ่มให้ครบถ้วนก่อนแล้วจึงแจ้งผลการตรวจการงานให้บริษัทจำกัดที่เข้าตรวจและผู้ร้องขอทราบข้อ ๑๔ค่าใช้จ่ายในการตรวจการงานของบริษัทจำกัดตามข้อ ๘ให้กองคลังนำส่งเป็นเงินรายได้แผ่นดินข้อ ๑๕ให้ผู้อำนวยการกองคลังเป็นผู้รักษาการตามระเบียบนี้ประกาศณ วันที่ ๑๙ สิงหาคม พ.ศ. ๒๕๔๗อรจิต สิงคาลวณิชอธิบดีกรมพัฒนาธุรกิจการค้ามัตติกา/พิมพ์๓พฤศจิกายน ๒๕๔๗อมราลักษณ์/พัชรินทร์/ตรวจ๑๒พฤศจิกายน ๒๕๔๗A+Bศิริยา/ผู้จัดทำ๑๖ธันวาคม ๒๕๔๘[๑]ราชกิจจานุเบกษาเล่ม ๑๒๑/ตอนพิเศษ ๙๔ ง/หน้า ๑๙/๒๗ สิงหาคม ๒๕๔๗